Document ID: 32008D0322

KOMISIJOS SPRENDIMAS
2008 m. balandžio 18 d.
pratęsiantis Sprendimo 2006/502/EB, reikalaujančio, kad valstybės narės imtųsi priemonių, siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai ir uždrausti pateikti į rinką suvenyrinius žiebtuvėlius, galiojimą
(pranešta dokumentu Nr. C(2008) 1442)
(Tekstas svarbus EEE)
(2008/322/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 13 straipsnį,
kadangi:
(1)
Komisijos sprendimu 2006/502/EB (2) reikalaujama, kad valstybės narės imtųsi priemonių, siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai, ir uždraustų pateikti į rinką suvenyrinius žiebtuvėlius.
(2)
Sprendimas 2006/502/EB buvo priimtas laikantis Direktyvos 2001/95/EB 13 straipsnio nuostatų, pagal kurias sprendimas galioja ne ilgiau kaip vienerius metus, tačiau gali būti ta pačia tvarka patvirtintas papildomiems, ne ilgesniems kaip vieneri metai, laikotarpiams.
(3)
Sprendimas 2006/502/EB buvo pakeistas Sprendimu 2007/231/EB, kuriuo minėto sprendimo galiojimas pirmą kartą pratęstas dar vieneriems metams iki 2008 m. gegužės 11 d.
(4)
Atsižvelgiant į iki šiol sukauptą patirtį ir į pažangą, padarytą ieškant sprendimo dėl žiebtuvėlių saugumo vaikams, būtina pratęsti minėto sprendimo galiojimą dar 12 mėnesių.
(5)
Šiame sprendime numatytos priemonės atitinka Direktyva 2001/95/EB įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/502/EB 6 straipsnio 2 dalies tekstas pakeičiamas taip: „Šis sprendimas taikomas iki 2009 m. gegužės 11 d.“
2 straipsnis
Valstybės narės imasi šiam sprendimui įgyvendinti reikalingų priemonių ne vėliau kaip iki 2008 m. gegužės 11 d. ir jas paskelbia. Apie tai jos nedelsdamos praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2008 m. balandžio 18 d.

Labels: 1
7
3
0
15